Καλημέρα σας παιδιά. Προτείνω σήμερα να φρεσκάρουμε την κλίση (Φωνές – Χρόνους - Εγκλίσεις)

των ομαλών ρημάτων . Μπορούμε να κάνουμε την επανάληψή μας με τους πίνακες των ρημάτων **λύνω/ λύνομαι ,**

**χτυπώ/ χτυπιέμαι** **, θεωρώ / θεωρούμαι** , **θυμάμαι** (σελίδες **79 – 93**  Γραμματικής Νεοελλ. Γλώσσας )

Θυμόμαστε επίσης τα εξής :

|  |  |  |  |
| --- | --- | --- | --- |
| **ΧΡΟΝΙΚΗ ΒΑΘΜΙΔΑ** | | | **ΠΟΙΟΝ ΕΝΕΡΓΕΙΑΣ**  ( ο **ΤΡΟΠΟΣ** με τον οποίο παρουσιάζεται  η ενέργεια ) |
| **ΠΑΡΕΛΘΟΝ** | **ΠΑΡΟΝ** | **ΜΕΛΛΟΝ** |
| **ΠΑΡΑΤΑΤΙΚΟΣ**  Πέρυσι **πήγαινα** στο γυμναστήριο 3 φορές τη βδομάδα. | **ΕΝΕΣΤΩΤΑΣ**  Φέτος όμως **δεν πηγαίνω** γιατί **δεν έχω** αρκετό ελεύθερο χρόνο | **ΕΞΑΚΟΛΟΥΘΗΤΙΚΟΣ ΜΕΛΛΟΝΤΑΣ**  Το καλοκαίρι όμως **θα πηγαίνω** καθημερινά. | **ΕΞΑΚΟΛΟΥΘΗΤΙΚΟΣ**  (μη συνοπτικός )  Δηλ . **γίνεται , γινόταν ή θα γίνεται** κάτι συνεχώς ή  κατ` επανάληψη |
| **ΑΟΡΙΣΤΟΣ**  **Άκουσες** ένα θόρυβο; |  | **ΣΥΝΟΠΤΙΚΟΣ** ( **Στιγμιαίος** )  **ΜΕΛΛΟΝΤΑΣ**  **Θα δώσω** τις πτυχιακές μου εξετάσεις το Σεπτέμβριο. | **ΣΥΝΟΠΤΙΚΟΣ** ή Στιγμιαίος .  Δηλ **έγινε** ή **θα γίνει** κάτι **και τέλος**  χωρίς να μ` ενδιαφέρει η διάρκειά του. |
| **ΠΑΡΑΚΕΙΜΕΝΟΣ**  Αυτό που παρουσιάζει έχει αρχίσει ή έχει γίνει στο παρελθόν και τώρα έχει τελειώσει και **επηρεάζει το παρόν μας.**  **¨Έχω τελειώσει το Δημοτικό Σχολείο.** | | **ΣΥΝΤΕΛΕΣΜΕΝΟΣ**  **ΜΕΛΛΟΝΤΑΣ**  **Θα έχω διαβάσει** τα μαθήματά μου ως τις 7μ.μ. κι έτσι θα μπορέσω να βγω μια βολτίτσα. | **ΣΥΝΤΕΛΕΣΜΕΝΟΣ**  Δηλ. μια ενέργεια **έχει γίνει** , **είχε γίνει** ή **θα έχει γίνει** και τελειώσει πριν συμβεί κάτι άλλο. |
| **ΥΠΕΡΣΥΝΤΕΛΙΚΟΣ**  Δεν **είχα λεφτά** μαζί μου κι έτσι δεν πήρα παγωτό. |  |